Макрух

Макрух ( - мааниси боюнча "жагымсыз", "начар", "жек көрүндү" дегенди билдирет. Шарият боюнча өтө эле катаал эмес бир таризде жасоого тыюу салынган жагымсыз иштерди билдирет. Харам менен макрух арасында айрым окшоштуктар бар. Экөө тең тыюу салынган, же жагымсыз жаман иштер. Бирок экөөнүн мазмун-маңызы бир кыйла айырмаланат.

Харам - так жана күчтүү далилдер менен катуу тыюу салынган иш-аракеттер болсо, макрух анчалык катуу болбогон тыюу салууларга карата айтылат.

Макрух экиге бөлүнөт: 
1) Харамга жакын макрух (макрух тахриимий): Даарат алганда, гусулда сууну ысырап кылуу ж.б. сыяктуулар буга мисал болот. 
2) Харамдан алыс макрух (макрух танзиихий): Мурунду оң кол менен чайкоо ж.б. сыяктуулар.

Макрухтун ар бирин жасабаган адам соопко ээ болот. Ал эми харамга жакын макрухту жасаган адам акыретте жазага кабылат. Тек гана, муну жокко чыгарган адам динден чыкпайт. Харамдан алыс макрухту кылуу менен жазага тартылбайт.

 Интернеттеги шилтемелер 
 Макрух 

Категория:Ислам
Категория:Шарият